1906. évi február 12-éről, március 7-éről és 22-éről. 
55 
ezt a Dnieszterrel csatorna segélyével összekötni s végre a 
Dniesztert annak jelenleg is hajózható szakaszáig csatornázni 
tervezik. Ezen 1700 kim. hosszú viziutak épitőköltsége 750 
millió koronával lett előirányozva. A viziuthálózat célja az 
ország eddigelé elszigetelt vidékeit a közlekedési hálózat révén 
Bécscsel kapcsolatba hozni és termékeit hozzáférhetővé tenni, 
ezáltal pedig az országot a beviteltől lehetőleg függetleníteni, 
további célja Bécset forgalmi és kereskedelmi gócponttá tenni. 
A tervezett viziuthálózatnak tehát nagy közgazdasági jelentősége 
van. A hajózó csatornák hegyi pálya jellegűek, azok mentén 
nagy magasságkülönbözeteket kell legyőzni. Minthogy az eddigelé 
használt emelő berendezések adott esetben meg nem felelnek; 
új hajóemelő mű szerkezetek alkalmazása válik szükségessé. 
Az osztrák kormány ezen célból egy a Duna-Odera csatorna 
mentén Prerau városa alatt érvényesülő 35.9 m. magasság 
, különbözet legyőzésére alkalmas hajóemelő mű megtervezése 
tárgyában nemzetközi pályázatot hirdetett. Beérkezett 231 
pályamű. A biráló bizottság az »üniversell« jeligés művet az 
első, a »Habsburg« jeligés művet a második dijjal jutalmazta, 
a többi beérkezett tervezetet mellőzte. — Az első dijat nyert 
mű kétnyomú, hosszirányú 1 ; 25 lejtőjű rézsüvei biró hajóvasut, 
mely a tehnika legújabb találmányait gyakorlatilag értékesíti. 
A hajószállitással járó összes kezelést a kocsikról villamossággal 
eszközük. Az épitő költség 6,090.000 korona. A másik mű egy 
vizen úszó 52.6 m. átmérőjű, 70 m. hosszú dob, melyben két, 
a hajók befogadására szolgáló henger van. A hengereknek 
egymástól való távja a 35.9 m. tartány különbözette! azonos. 
A hajóknak egy tartányból a másikba való szállítását a dobnak 
180 fokkal leendő elforgatásával eszközük. Az eszme eredeti, az 
eddig alkalmazott berendezésektől teljesen elütő. Az épitő 
költség 6,401.000 K. Az első díjat nyert művet próbaképen 
Prerau mellett kiépítik. A pályázat gyakorlati értékét csak az 
emelőmű üzemképessége lesz hivatva igazolni. 
Előadása harmadik és befejező részében kifejtette, hogy 
jóllehet hazánkat kiterjedt viziúthálózat tagolja, az hajózás 
szempontjából kevésbbé alkalmas, mivelhogy termékeink fő- 
kiviteli iránya viziútjaink folyási irányával ellenkező, viziútjaink 
szerves összeköttetés híján vannak, vízmélységük pedig a hajó- 
